Diari Oficial de la Generalitat Valenciana


Sumari del DOGV 2991, del 14-05-1997 (1997/905182)

Ajuntament de la Nucia. Bases per a la provisió d'un lloc de tècnic d'administració general.
--------------------------------------------------------------------------------------------

### Dades del document

Número de DOGV
:   2991

Data del DOGV
:   14-05-1997

Secció del DOGV
:   I. DISPOSICIONS GENERALS

Número del document
:   1997/905182


Data del document
:   12-03-1997

Organisme emissor


Tipus de document
:   Convocatòria

Descriptors 

:   * Nucia, la
    * administració local
    * professió administrativa
    * concurs administratiu

Ajuntament de la Nucia. Bases per a la provisió d'un lloc de tècnic d'administració general.  
CONVOCATÒRIA [97/A0946]  
Bases que han de regir la convocatòria de les proves selectives per a la provisió en propietat d'un lloc de treball de tècnic d'administració general (branca econòmica), vacant en la plantilla de funcionaris d'aquest Ajuntament, oferida mitjançant oposició lliure  
Primera. Objecte de la convocatòria  
L'objecte d'aquesta convocatòria és la provisió d'una plaça de tècnic d'administració general (branca econòmica), vacant en la plantilla de personal d'aquest Ajuntament i inclosa en l'oferta d'ocupació pública per a l'any 1996.  
Aquesta plaça inclosa en l'escala d'administració general, subescala tècnica, classe tècnic superior, està dotada amb els emoluments corresponents al grup de classificació A, de l'article 25 de la Llei 30/1984, de 2 d'agost, i la resta de retribucions que corresponguen de conformitat amb la legislació vigent.  
La provisió de la plaça inclosa en aquesta convocatòria s'efectuarà mitjançant el sistema selectiu d'oposició.  
Segona. Requisits de les persones aspirants  
2.1 Per a prendre part en el procés de selecció, les persones aspirants han de complir les condicions següents:  
a) Tenir la ciutadania espanyola.  
b) Haver complit 18 anys d'edat i no excedir d'aquella en què falten menys de 10 per a la jubilació forçosa per edat. Només a l'efecte de l'edat màxima per al seu ingrés, es compensarà el límit amb els serveis prestats anteriorment a l'administració local, qualsevol que siga la naturalesa d'aquests serveis.  
c) Posseir el títol de Llicenciat en Econòmiques, Empresarials o Dret, o estar en condicions d'obtenir-lo en la data que acabe el termini que es concedeix per a la presentació d'instàncies.  
d) No patir cap malaltia, ni estar afectat per cap limitació física o psíquica incompatible amb l'exercici de les funcions pròpies del lloc.  
e) No haver sigut separat, en virtut d'expedient disciplinari, del servei de qualsevol de les administracions públiques.  
f) No estar inhabilitat per a l'exercici de funcions públiques, professió o ofici, per sentència ferma.  
g) No estar sotmés a cap de les causes d'incapacitat específica, conforme a la normativa vigent.  
2.2 La titulació caldrà acreditar-la mitjançant l'expedició dels títols corresponents mitjançant l'autoritat acadèmica competent. Aquesta mateixa podrà declarar també l'equivalència del títol.  
2.3 Totes les condicions enumerades les han de complir les persones aspirants l'últim dia en què finalitze el termini de presentació d'instàncies i mantenir-se durant tot el procés selectiu.  
2.4 De conformitat amb el que estableix l'article 38.3 de la Llei 13/1982, d'Integració Social del Minusvàlid, de 7 d'abril, seran admeses les persones amb discapacitats en igualtat de condicions amb els altres aspirants.  
Tercera. Instàncies  
3.1 Les instàncies en què se sol·licita prendre part en les proves selectives convocades s'han de dirigir a l'alcalde-president de l'Ajuntament.  
La documentació que han d'aportar les persones aspirants per a acreditar que compleixen els requisits exigits en la convocatòria i la relativa als mèrits al·legats es farà mitjançant l'original o la fotocòpia compulsada o confrontada.  
3.2 Les instàncies s'han de presentar dins del termini de 20 dies naturals, comptadors a partir de l'endemà de la publicació de l'anunci d'aquesta convocatòria en el Boletín Oficial del Estado, al Registre General d'aquest Ajuntament o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.  
3.3 Els sol·licitants han de manifestar en les instàncies que compleixen tots les condicions exigides en la base segona, referides a la data de finalització del termini de la seua presentació, i que es comprometen a prestar el jurament o promesa disposat per la llei.  
Quarta. Admissió de les persones aspirants  
4.1 Finalitzat el termini de presentació d'instàncies, l'Alcaldia-Presidència de la corporació, en el termini màxim d'un mes, declararà aprovada la llista provisional de les persones aspirants admeses i excloses, i si pertoca el motiu de la no-admissió, que es farà pública en el Butlletí Oficial de la Província o serà exposat en el tauler d'anuncis de la corporació. Es concedirà un termini de 10 dies hàbils per a l'esmena i millora de sol·licituds segons estableix l'article 71 de la Llei 30/1992, de Procediment Administratiu Comú.  
Les reclamacions, si n'hi ha, seran acceptades o rebutjades per l'Alcaldia-Presidència en la resolució per què s'aprove la llista definitiva, que es publicarà, així mateix, als llocs indicats per a la llista provisional.  
Si no es formula cap reclamació contra la llista provisional, s'entendrà que ha esdevingut definitiva, sense que en calga una nova publicació.  
Cinquena. Tribunal qualificador  
5.1 El tribunal qualificador, de conformitat amb el que disposa el Reial Decret 896/1991, de 7 de juny, estarà integrat per:  
President: el president de la corporació o regidor en qui delegue.  
Secretari: el secretari de la corporació o funcionari en qui delegue.  
Vocals:  
- El regidor delegat d'Hisenda.  
- Un representant de l'administració del Consell de la Generalitat Valenciana, designat per la Direcció General d'Administració Local.  
- Un funcionario de carrera designat pels representants dels treballadors.  
- Un funcionari especialitzat en gestió economicofinancera i pressupostària.  
- Un representant del sindicat UGT.  
- Un representant del sindicat CC OO.  
5.2 La designació dels membres del tribunal, que inclourà la dels suplents respectius, es farà pública en el Butlletí Oficial de la Província i en el tauler d'edictes de la corporació.  
5.3 El tribunal no podrà constituir-se ni actuar sense l'assistència de més de la meitat dels membres titulars o suplents indistintament.  
5.4 Els membres del tribunal han d'abstenir-se d'intervenir-hi quan concórreguen les circumstàncies establides en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i notificar-ho a l'autoritat convocant.  
5.5 El tribunal podrà disposar la incorporació als seus treballs d'assessors especialistes per a totes o algunes de les proves. Aquests assessors es limitaran a l'exercici de les seues especialitats tècniques, i només d'acord amb elles, exclusivament, col·laboraran amb el tribunal.  
Sisena. Inici i desenvolupament de les proves  
6.1 L'inici del primer exercici s'anunciarà en el Butlletí Oficial de la Província amb 15 dies d'antelació com a mínim, on s'assenyalarà també el dia, hora i lloc en què tindrà lloc.  
L'inici de la resta d'exercicis s'anunciarà sols en el tauler d'anuncis de l'Ajuntament i al local on s'haja realitzat la prova precedent; caldrà que entre la realització de l'un i l'altre transcórrega un termini de 48 hores i que es faça públic l'anunci del començament amb una antelació mínima de 24 hores.  
Es podran reduir els terminis indicats en els paràgrafs anteriors si els proposa el tribunal i els accepten totes les persones aspirants o si aquests ho sol·liciten unànimement.  
6.2 Les persones aspirants seran convocades en crida única, llevat de casos de força major, degudament justificats i apreciats lliurement pel tribunal.  
La no-presentació a qualsevol dels exercicis comportarà l'exclusió de la persona aspirant del procés selectiu.  
6.3 Totes les proves podran realitzar-se indistintament en valencià o castellà, a elecció de la persona aspirant.  
Setena. Sistema de selecció  
El sistema de selecció serà el d'oposició.  
7.1 Tres exercicis obligatoris i de caràcter eliminatori.  
Primer exercici: consistirà a desenvolupar per escrit, durant un temps de 2 hores, un tema de caràcter general en relació amb el contingut de l'annex I (matèries comunes), proposat lliurement pel tribunal, el qui podrà englobar diversos temes concrets del temari.  
La qualificació d'aquest exercici serà de 0 a 10 punts, i per a superar-lo caldrà obtenir-ne un mínim de 5.  
Segon exercici: consistirà a desenvolupar per escrit, durant un temps de 4 hores, dos temes de caràcter general proposats lliurement pel tribunal en relació amb el contingut de l'annex II (matèries específiques), els quals podran englobar diversos temes concrets del temari.  
La qualificació d'aquest exercici serà de 0 a 10 punts i per a superar-lo caldrà obtenir-ne un mínim de 5.  
Tercer exercici: consistirà en la resolució per escrit d'un cas pràctic, que podrà contenir distints apartats, proposat lliurement pel tribunal sobre la matèria inclosa en el temari del primer i segon exercici.  
La qualificació d'aquest exercici serà de 0 a 10 punts, i per a superar-lo caldrà obtenir-ne un mínim de 5.  
La no-superació d'algun dels exercicis suposarà l'eliminació de la persona aspirant.  
El resultat final de la fase d'oposició s'obtindrà calculant la mitjana de les puntuacions obtingudes en cadascun dels exercicis.  
7.2 Valoració de mèrits. Coneixements del valencià, acreditat mitjançant el certificat de la Junta Qualificadora de Coneixements del Valencià, amb el barem següent:  
Coneixements orals: 0,5 punts.  
Nivell elemental: 1,5 punts.  
Nivell mitjà: 3 punts.  
Nivell superior: 5 punts.  
7.3 Valoració. La valoració final s'obtindrà sumant les puntuacions obtingudes, sense que puga aprovar un nombre de persones aspirants superior al de vacants convocades.  
En cas d'empat, es recorrerà per a dirimir-lo a la major puntuació aconseguida en l'exercici següent. Si persisteix, el resoldrà la major puntuació obtinguda en l'exercici següent. I, si això tampoc ho resol, es realitzarà un sorteig a aquest efecte de les persones aspirants afectades.  
Vuitena. Publicitat de les qualificacions  
El mateix dia que s'adopten els acords corresponents seran exposats en el tauler d'anuncis de l'Ajuntament les qualificacions de cada exercici de l'oposició.  
Novena. Llista i proposta del tribunal de persones aprovades  
Una vegada hagen finalitzat les proves selectives, el tribunal farà pública, al lloc de realització del darrer exercici i en aquells altres que estime oportuns, la relació de persones aspirants aprovades en un nombre no superior al de places convocades, i la trametrà a l'òrgan competent perquè aprove la proposta pertinent de nomenament, a la qual s'adjuntarà l'acta de la darrera sessió.  
Deu. Presentació de documents  
10.1 En el termini de 20 dies naturals, comptadors des de l'endemà de la publicació de la llista de persones aprovades en el tauler d'anuncis de l'Ajuntament, les persones aspirants proposades pel tribunal han de presentar els documents que acrediten els requisits exigits en aquestes bases:  
a) Fotocòpia del document nacional d'identitat acompanyada de l'original perquè es compulse.  
b) Còpia autenticada o fotocòpia compulsada de la titulació o justificants d'haver pagat els drets d'expedició, sense perjudici de la posterior presentació.  
c) Declaració jurada de no haver sigut separat mitjançant expedient disciplinari de servei de qualsevol administració pública, ni estar-hi incapacitat.  
d) Certificat mèdic acreditatiu de no patir cap malaltia o limitació física o psíquica que impedisquen, impossibilite o siga incompatible amb l'exercici de les funcions.  
e) Les persones aspirants que hagen fet valer la seua condició de persones amb discapacitats, un certificat de la Conselleria de Treballa i Afers Socials que acredite aquesta condició, i també la seua capacitat per a exercir les tasques i funcions corresponents a les places a què s'aspira.  
10.2 Les persones que tinguen la condició de funcionàries públiques o contractades en règim laboral per organismes públics, estaran exemptes de justificar les condicions i els requisits exigits i acreditats quan van obtenir el seu nomenament anterior; per tant, hauran de presentar únicament el certificat del ministeri, de la corporació local o de l'organisme públic del qual depenguen, justificatiu de la seua condició de funcionàries i de complir les condicions i requisits assenyalats.  
No obstant això, si en la convocatòria s'exigeixen condicions o requisits que no consten en el seu expedient personal, caldrà acreditar-los en la forma adés indicada.  
10.3 Els mèrits específics s'han d'acreditar en general mitjançant una còpia autenticada, una fotocòpia compulsada o un justificant d'haver pagat els drets d'expedició, sense perjudici de la presentació posterior.  
10.4 Llevat dels casos de força major, la falta de presentació de la documentació dins del termini establit, o quan de la presentació dels documents es desprenga l'incompliment dels requisits de la convocatòria o en supòsits de falsedat en la declaració, comportarà la invalidesa de les actuacions de la persona aspirant. En aquest sentit, suposarà la nul·litat subsegüent dels actes del tribunal en relació amb la persona aspirant, i la impossibilitat d'efectuar-ne el nomenament, sense perjudici d'altres responsabilitats a què puga estar sotmés.  
En aquest cas, la proposta es considerarà feta a favor de les persones aspirants, ordenades d'acord amb la puntuació obtinguda, que, després d'haver superat la totalitat de les proves selectives, càpiga en el nombre de places convocades, com a conseqüència de l'esmentada anul·lació.  
Onze. Nomenament, presa de possessió i presentació de jurament o promesa  
11.1 Presentada la documentació per les persones interessades i hi sent aquesta conforme, l'òrgan municipal competent efectuarà el nomenament, com a funcionari de carrera.  
11.2 Els nomenaments seran notificats a les persones interessades, que hauran de prendre'n possessió en el termini de 10 dies si viuen a la mateixa localitat, o d'un mes si viuen en una localitat distinta.  
En el mateix termini, si pertoca, les persones interessades hauran d'exercir l'opció establida en l'article 10 de la Llei 53/1984, de 26 de desembre, d'Incompatibilitats del Personal al Servei de les Administracions Públiques.  
Les persones que, sense una causa justificada, no en prenguen possessió dins del termini assenyalat, perdran tots els drets derivats de la superació de les proves selectives i del subsegüent nomenament conferit.  
En l'acte de presa de possessió el funcionari nomenat haurà de prestar jurament o promesa, d'acord amb la fórmula que estableix l'article 31 c del Decret Legislatiu de 20 de març de 1991, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i en el Reial Decret 707/1979, de 5 d'abril, Boletín Oficial del Estado número 83, de 6 d'abril de 1979.  
Dotze. Incompatibilitats  
La persona aspirant proposada quedarà subjecta, si pertoca, al compliment de les prescripcions disposades en la Llei 53/1984, de 26 de desembre, sobre Incompatibilitats del Personal al Servei de les Administracions Públiques, i la resta de normativa aplicable.  
Tretze. Normativa supletòria  
En tot allò no previst en aquestes bases, caldrà ajustar-se al que estableix la Llei 30/1984, de 2 d'agost, de Mesures per a la Reforma de la Funció Pública; Llei 7/1985, de 2 d'abril, Reguladora de les Bases de Règim Local; text refós de les disposicions legals vigents en matèria de règim local, aprovat pel Reial Decret Legislatiu 781/1986, de 18 d'abril; Reial Decret 896/1991, de 7 de juny; Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, i la resta de disposicions aplicables i concordants.  
Catorze. Impugnació  
La convocatòria i les seues bases i tots aquells actes administratius que es deriven d'ella i de les actuacions del tribunal podran ser impugnats per les persones interessades en els casos i en la forma establida en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
ANNEX I  
Matèries comunes  
Tema 1. La Constitució. Pluralitat de significats. La Constitució com a text normatiu. La Constitució espanyola.  
Tema 2. La llei. Concepte i caràcters. Les lleis estatals en el sistema espanyol. Normes del Govern amb força de llei. Els tractats internacionals com a norma de dret intern.  
Tema 3. Les relacions entre l'ordenament estatal i els ordenaments autònoms. Lleis estatals i autonòmiques.  
Tema 4. El reglament. La potestat reglamentària: formació i fonament. Distinció de figures afins. Les relacions entre la llei i el reglament.  
Tema 5. L'ordenament comunitari. Formació i caràcters. Tractats i drets derivats. Dret comunitari i dret dels països membres. Dret comunitari i comunitats autònomes.  
Tema 6. La corona. Les funcions del rei. La ratificació.  
Tema 7. Les Corts Generales, composició, atribucions i funcionament. Òrgans de control dependents de les Corts Generals. El Defensor del Poble i el Tribunal de Comptes.  
Tema 8. El poder judicial. Regulació. Regulació constitucional de la justícia. El Consell General del Poder Judicial. La nova organització de l'administració de justícia a Espanya.  
Tema 9. El Govern en el sistema constitucional espanyol. La designació i remoció del president del Govern. El Govern: composició i funcions.  
Tema 10. L'administració de l'estat. L'estructura departamental i els seus òrgans superiors. Òrgans consultius. L'administració perifèrica.  
Tema 11. Les comunitats autònomes (I). La distribució territorial del poder en els estats contemporanis. El cas espanyol. Evolució històrica i situació actual.  
Tema 12. Les comunitats autònomes (II). Les relacions entre l'estat i les comunitats autònomes. L'organització política i administrativa de les comunitats autònomes. El finançament de les comunitats autònomes.  
Tema 13. L'administració institucional. Origen, tipologia i règim jurídic.  
Tema 14. Els principis d'organització administrativa.  
Tema 15. Les comunitats europees: origen i evolució. Organització i competències.  
Tema 16. La funció pública. Els diversos sistemes de funció pública i sistema espanyol.  
Tema 17. Els principis constitucionals: l'estat social i democràtic de dret. Els valors superiors en la Constitució espanyola.  
Tema 18. Els drets fonamentals, les llibertats públiques i els drets socials i econòmiques en la Constitució espanyola. La protecció i suspensió dels drets fonamentals.  
Tema 19. El Tribunal Constitucional. Organització, composició i funcions. L'eficàcia de les seues sentències.  
Tema 20. El règim local. Principis constitucionals de l'administració local a Espanya. Garantia institucional de l'autonomia local. Contingut i límits de l'autonomia. Doctrina del Tribunal Constitucional.  
Tema 21. Fonts d'ordenament local. Legislació autonòmica local. Les seues relacions amb l'estatal. Problemàtica de l'aplicació a les entitats locals de les lleis autonòmiques de caràcter sectorial.  
Tema 22. La potestat reglamentària de les entitats locals. Òrgans titulars. Reglament orgànic i ordenances: distinció, procediment d'elaboració i aprovació. La publicació de les normes locals. Els bans.  
Tema 23. Les entitats locals. Classes. El municipi. Concepte. El municipi com a entitat bàsica de l'organització territorial de l'estat, representativa dels interessos locals i com a organització prestadora dels serveis públics. Estructura dels municipis espanyols. Criteris de classificació.  
Tema 24. Elements del municipi. El territori. La població municipal. Classificació. L'empadronament. Drets dels veïns. La participació de veïns en l'administració local. Drets dels estrangers.  
Tema 25. Les eleccions locals. Evolució en el dret espanyol i principis de la legislació electoral vigent. Els partits polítics en la representació local. El districte electoral. Electors i elegibles. L'administració electoral. Procediment electoral.  
Tema 26. L'alcalde. Elecció, remoció i cessament. Competències i estatut personal. Els tinents d'alcalde. Representacions personals de l'alcalde. Règim jurídic de l'activitat de l'alcalde.  
Tema 27. El ple de l'ajuntament. Composició i funcions. Comissió de govern, composició i funcions. L'organització complementària de municipis i províncies.  
Tema 28. Règims especials municipals. Consell obert. Altres règims especials. Les àrees metropolitanes. Mancomunitats i agrupacions de municipis. Creació, organització i competències. La comarca en el dret local espanyol. Comunitats de vila i terra. L'entitat menor; organització i competències.  
Tema 29. Règim de sessions i acords de les corporacions locals. Normes reguladores. Les sessions. Classes. Els acords de les corporacions locals. Classes i formes. Informes del secretari i de l'interventor. Actes i certificats. Les resolucions del president de la corporació.  
Tema 30. Especialitats locals de l'acte administratiu. L'ús del castellà i altre llengües oficials. Impugnació dels actes locals per part de l'administració de l'estat i de les comunitats autònomes. Executivitat dels actes administratius locals. El procediment executiu local.  
Tema 31. La revisió dels actes administratius locals. La revisió d'ofici. Recursos administratius i jurisdiccions contra actes de les corporacions locals.  
Tema 32. La contractació local: principis generals i peculiaritats del règim local. Especial consideració de l'extinció dels contractes i de les garanties i responsabilitats en la contractació.  
Tema 33. Els subjectes del dret administratiu. Administració pública i dret. La teoria de l'administrat. Les situacions jurídiques de l'administrat.  
Tema 34. L'acte administratiu. Concepte. Classes. Elements.  
Tema 35. El procediment administratiu. Concepte i classes. La regulació del procediment administratiu en el nostre dret. Principis generals. Els interessats.  
Tema 36. Fases del procediment general. Procediments especials. El silenci administratiu. Defensa contra la inactivitat material de l'administració.  
Tema 37. L'eficàcia dels actes administratius. Notificació i publicació. La suspensió i les seues classes. Executivitat i acció d'ofici.  
Tema 38. La invalidesa de l'acte administratiu. Classes de vicis i els seus efectes. Validació i conversió. Irregularitats no invalidants. La revisió d'ofici. La revocació per motiu d'oportunitat.  
Tema 39. Els contractes de l'administració en general. Naturalesa i classes. La figura del contracte administratiu: formació històrica i sentit actual. Contractes administratius i contractes privats de l'administració en l'ordenament vigent. Elements dels contractes.  
Tema 40. El procediment de contractació general. Pressupostos del procediment i preparació del contracte. La llibertat de concurrència. Els procediments de selecció de contractistes. La formalització del contracte. Garanties de la contractació. Els contractes nominats.  
Tema 41. Contingut i efectes dels contractes administratius. Les prerrogatives de l'administració. L'equilibri financer dels contractes, la revisió de preus.  
Tema 42. La invalidesa dels contractes administratius. La doctrina dels actes separables. La resolució dels contractes administratius. Causes, modalitats i efectes. La cessió del contracte i el subcontracte.  
Tema 43. Els recursos administratius. Concepte i significat. Classes. El procediment administratiu en via de recursos. Principis generals. Els recursos ordinaris d'alçada i reposició. Els recursos de súplica i de revisió.  
Tema 44. La jurisdicció contenciosa administrativa. Naturalesa. Sistemes d'organització. Extensió i límits de la jurisdicció contenciosa administrativa. Òrgans de la jurisdicció contenciosa administrativa. Les parts en el procés. El procediment en primera o única instàncies. La sentència i la seua execució. Recursos contra les sentències.  
Tema 45. L'expropiació forçosa. Naturalesa i justificació de la potestat expropiatòria. Els subjectes de la potestat expropiatòria. L'objecte de la potestat expropiatòria. La causa. El contingut de l'expropiació.  
Tema 46. Procediment expropiatori general. La declaració de necessitat de la ocupació dels béns o drets objecte de l'expropiació. La indemnització o preu just. La garantia del preu just enfront de les demores i depreciació monetària. El pagament. La declaració d'urgència de l'ocupació dels béns afectats per l'expropiació.  
Tema 47. La responsabilitat de l'administració pública. Evolució. Pressupostos. Efectivitat de la reparació. L'acció de responsabilitat. La responsabilitat per actes administratius.  
Tema 48. Les formes de l'acció administrativa. El foment i els seus mitjans. Estudi especial de les subvencions. La policia administrativa. Classes. Tècniques de l'acció de policia.  
Tema 49. El concepte de servei públic. Evolució i crisi. Els serveis públics virtuals o impropis. Els modes de gestió del servei públic. La gestió directa.  
Tema 50. La concessió. Concepte, naturalesa i classes. Elements personals, reals i formals. Potestats de l'administració. Deures i obligacions del concessionari. Relacions del concessionari amb els usuaris. Extinció de la concessió.  
Tema 51. L'arrendament. El concert. L'empresa mixta i la gestió interessada. El consorci.  
Tema 52. El domini públic. Concepte i naturalesa. El criteri de l'afectació. Les mutuacions demanials. Elements del domini públic: subjectes, objecte i destinació. Règim jurídic del domini públic. Ús i utilització: estudi especial de la concessió i reserva demanial.  
Tema 53. El patrimoni privat de les entitats públiques. Règim jurídic. Potestats de l'administració i règim d'adquisició, ús i alienació.  
ANNEX II   
Matèries específiques  
Tema 1. contracte d'obres (I). Esquema general del procediment de contractació. Obra nova: actuacions prèvies a l'expedient, expedient de contractació, procediment d'adjudicació, formalització del contracte.  
Tema 2. Contracte d'obres (II). Certificats d'obres, liquidació provisional, liquidació definitiva, devolució de fiança o cancel·lació d'aval, modificats o reformats, obres accessòries o complementàries, revisions de preus, reajust d'anualitats.  
Tema 3. Contracte d'obres (III). Pagament d'interessos de demora, indemnització a favor del contractista, resolució del contracte, execució d'obres per administració, peculiaritats en la contractació d'organismes autònoms.  
Tema 4. Contracte d'obres (IV). Intervenció i comptabilització de totes les fases i possibilitats dels contractes d'obres.  
Tema 5. Contracte de subministrament (I). Delimitació, procediment general: actuacions preparatòries, formes d'adjudicació, constitució fiança, formalització contracte, efectes del contracte, modificació i extinció del contracte.  
Tema 6. Contracte de subministraments (II). Subministraments menors, contracte de fabricació, béns d'adquisició centralitzada, junta de compares, contractes d'adquisició, manteniment i arrendament d'equips i sistemes d'informació. Normes especials dels organismes autònoms.  
Tema 7. Contracte de subministraments (III). Intervenció i comptabilització de totes les fases i possibilitats dels contractes de subministraments.  
Tema 8. Contractes patrimonials (I). Adquisició de béns immobles, adquisició de terrenys no destinats a la construcció d'edificis. Arrendament de béns immobles, alienació de béns immobles. Cessions gratuïtes de béns immobles, permuta de béns immobles.  
Tema 9. Contractes patrimonials (III). Intervenció i comptabilització de totes les possibilitats dels contractes patrimonials.  
Tema 10. Contracte d'assistència a empreses consultores i de serveis (I). Característica del contracte, procediment. Contractes d'assistència per a l'elaboració de projectes d'obres. Intervenció i comptabilitat de totes les fases i possibilitats dels contractes d'assistència.  
Tema 11. Contractes de treball específics i concrets no habituals (I). Característiques del contracte, procediment: preparació, adjudicació, formalització del contracte, execució, modificació i extinció. Intervenció i comptabilitat de totes les fases i possibilitats dels contractes específics i concrets no habituals.  
Tema 12. Contractes de gestió de serveis públics (I). Delimitació i procediment: preparació, adjudicació, formalització, execució, modificació i extinció. Intervenció i comptabilització de totes les fases i procediments dels contractes de gestió de serveis públics.  
Tema 13. Retribucions del personal funcionari (I). Naixement, modificació i extinció de l'obligació. Justificació documental de les nòmines; altes i baixes i les seues classes.  
Tema 14. Retribucions del personal funcionari (II). Funcionaris en pràctiques: naixement, modificació i extinció de l'obligació. Compliment de l'obligació. Justificació documental de les nòmines. T.  
Tema 15. Retribucions del personal funcionari (III). Règim de la Seguretat Social dels funcionaris.   
Tema 16. Retribucions del personal funcionari (IV). Intervenció i comptabilització de totes les fases i possibilitats de les retribucions del personal funcionari.  
Tema 17. Retribucions del personal laboral (I). Personal laboral fix. Naixement, modificació, extinció i compliment de l'obligació. Personal laboral no permament: naixement, modificació, extinció i compliment de l'oblicació.  
Tema 18. Retribucions del personal laboral (II). Règim de la Seguretat Social del personal laboral.  
Tema 19. Retribucions del personal laboral (IV). Intervenció i comptabilització de totes les fases i procediments de les retribucions del personal laboral.  
Tema 20. Subvencions (I). Competència, concessió, reintegrament de subvencions, infraccions administratives en matèria de subvencions i ajudes públiques.  
Tema 21. Subvencions (II). Funció interventora i comptable, acord de la concessió, reconeixement de l'obligació intervenció de la inversió.  
Tema 22. Pagaments que cal justificar (I). Àmbit d'aplicació, contingut, mecànica del procediment, expedició d'ordres de pagament, situació de fons, justificació de la inversió.  
Tema 23. Pagaments que cal justificar (II). Intervenció i comptabilització de les operacions.  
Tema 24. Bestretes de caixa fixa (I). Àmbit d'aplicació, contingut, mecànica del procediment, constitució de la bestreta, reposició de fons, justificació de la inversió, cancel·lació de la bestreta. Intervenció i comptabilització de les operacions.  
Tema 25. Indemnitzacions per raó del servei (I). Normes generals, dietes, despeses de viatges, residència eventual, trasllat de residència, bestretes, assistències, atencions protocol·làries i representatives. Intervenció de comptabilitats de les diverses operacions.  
Tema 26. Procediments d'intervenció (I). Intervenció d'ingressos públics.  
Tema 27. Procediments d'intervenció (II). Fiscalització limitada prèvia. Aplicació del sistema als contractes, a les nòmines i a les subvencions.  
Tema 28. Procediment de l'elaboració i aprovació dels pressupostos municipals. Estructures pressupostàries i pressupostos per programes.  
Tema 29. Modificacions pressupostàries: figures, classificació i documentació dels expedients.  
Tema 30. Execució i liquidació dels pressupostos.  
Tema 31. Despeses de caràcter plurianual, projectes de despesa. Despeses amb finançament afectat. Coeficient de finançament. Desviacions de finançament i restat pressupostari.  
Tema 32. La comptabilitat d'ingressos i despeses. Estats i comptes anuals.  
Tema 33. Comptabilitat de les operacions de crèdit. Consideracions generals. Obligacions i bons a llarg termini: interior i exterior. Operacions de préstec. Operació de tresoreria.  
Tema 34. Comptabilitat de situacions especials mitjançant comptes d'ordre. Comptabilitat de control d'agents recaptadors.  
Tema 35. Comptabilitat de l'impost sobre el valor afegit.  
Tema 36. La Llei General Pressupostària, estructura i contingut.  
Tema 37. L'hisenda local. L'aplicació de la Llei General Tributària de les Hisendes Locals. Ordenances fiscals. Criteris per a la seua elaboració.  
Tema 38. Taxes i preus públics. Règim jurídic.  
Tema 39. Contribucions especials. Règim jurídic.  
Tema 40. Impost sobre béns immobles.  
Tema 41. Impost sobre activitats econòmiques.  
Tema 42. Impost sobre construccions, instal·lacions i obres.  
Tema 43. Impost sobre l'increment del valor dels terrenys de naturalesa urbana.  
Tema 44. Impost sobre vehicles de tracció mecànica.  
Tema 45. El crèdit local. Comptabilització, intervenció i requisits dels procediments.  
Tema 46. Responsabilitats en matèria de gestió econòmica local.  
Tema 47. La tresoreria local. Caràcter i funcions. Comptabilització i intervenció.  
Tema 48. L'ordenació territorial. Classes de plans. Estudi de detall.  
Tema 49. Règim urbanístic de la propietat del sòl.  
Tema 50. Les quotes monetàries d'urbanització com a espècie dels tributs, com a espècie de les contribucions especials i com a espècie dels tributs parafiscals. Característiques de les quotes de conservació com a ingressos dels ens públics.  
Tema 51. La comptabilitat pública. Principis bàsics. La comptabilitat pública i la comptabilitat nacional. El sector públic. El Pla General de Comptabilitat Pública.  
Tema 52. Característiques diferenciadores fonamentals de la comptabilitat pública. L'èmfasi en la posició financera. Usuaris de la informació comptable. Problemàtica de la legalitat. La importància del pressupost.  
Tema 53. Usuaris de la informació comptable pública. Tipus d'usuaris. Necessitats dels usuaris: ciutadans, cossos estatals i legislatius, inversors i creditors, gestors.  
Tema 54. Característiques qualitatives de la informació comptable i la seua jerarquia en l'àmbit de la comptabilitat pública.  
Tema 55. Els principis generals de comptabilitat pública. Justificació conceptual. Justificació pràctica. Els principis de comptabilitat generalment acceptats i la seua aplicació en comptabilitat pública.  
Tema 56. Principis relatius al reconeixement de les transaccions. L'aplicació del principi de la meritació en comptabilitat pública, l'aplicació del principi d'ingressos i despeses de comptabilitat pública.  
Tema 57. Principis relatius al pressupost. Principi d'entitat. Formulació dels principis de regularitat financera, principis pressupostaris i principis de control de gestió.  
Tema 58. Els plans de comptes. La planificació comptable en altres països. La normalització comptable a Espanya. El pla general comptable espanyol.  
Tema 59. La normalització en la comptabilitat pública espanyola. El SICOP. L'orientació sobre principis comptables des de l'administració de l'estat.  
Tema 60. El pressupost com a element dels estats financers. Els altres elements dels estats financers. Els conceptes de resultat, actiu, net, capital i manteniment de capital.  
Tema 61. La comptabilitat financera. El balanç de situació com a instrument de representació del patrimoni. El balanç com a origen i terme de les comptabilitzacions. El resultat de l'exercici. Periodificacions de resultats. Els comptes de resultats.  
Tema 62. El problema comptable de les valoracions, incidència de les fluctuacions monetàries. Amortitzacions. Provisions. Previsions. Reserves.  
Tema 63. Fluxos reals i fluxos financers. Estats economicofinancers L'estat d'origen i aplicació de fons. L'aflux de caixa (cash flow). El quadre cinètic.  
Tema 64. Entorn juridicoeconòmic de la comptabilitat pública. Destinataris. Fins. Característiques i requisits de la Informació Comptable Pública.  
Tema 65. Principis comptables públics.  
Tema 66. Tractament dels drets a cobrar. Concepte. Reconeixement de drets i quantificació. Tractament dels ingressos. Conceptes i característiques d'ingrés. Reconeixement dels ingressos. Quantificació. Aplicació dels criteris generals a casos específics. Taxes i preus públics.  
Tema 67. Obligacions i despeses (I). Tractament de les obligacions, concepte, reconeixement i quantificació. Tractament de les despeses. Concepte, reconeixement i quantificació.  
Tema 68. Obligacions i despeses (II). Criteris aplicables a determinats procediments i despeses: pagaments que cal justificar, bestreta de caixa fixa, contracte d'obres, de subministraments. Altres contractes: assistència amb empreses consultores o de serveis. Contractes de treballs específics i concrets no habituals. Contractes patrimonials. Despeses de personal.  
Tema 69. Transferències i subvencions. Concepte, reconeixement i quantificació. Aplicació dels criteris a determinades transferències i subvencions, en especial la participació en els ingressos de l'estat.  
Tema 70. Endeutament públic (1). Concepte d'endeutament. Criteris de reconeixement i quantificació.  
Tema 71. Endeutament públic (2). Deutes assumits d'altres ens. Pagarés i lletres. Operacions de préstec a curt termini. Endeutament en moneda estrangera.  
Tema 72. Immobilitzat no financer (1). Concepte d'immobilitzat. Immobilitzat material. Immobilitzat immaterial. Inversions destinades a l'ús general. Inversions gestionades per a altres ens públics.  
Tema 73. Immobilitzat no financer (2). Criteris de valoració i correccions valoratives. Operacions en relació amb l'immobilitzat. Inventari.  
Tema 74. Informació economicofinancera pública (1). Objectius i magnituds de caràcter econòmic. Magnituds de caràcter pressupostari.  
Tema 75. Informació economicofinancera pública (2).Magnituds de caràcter financer. Estats financers de l'entitat comptable pública.  
Tema 76. La comptabilitat analítica (1). El concepte comptable del cost. Definició, classificació i mètodes de càlcul. La comptabilitat marginal.  
Tema 77. La comptabilitat analítica (2). La comptabilitat analítica en els municipis. La comptabilitat analítica d'explotació i el pressupost per programes. Característiques generals del model de càlcul.  
Tema 78. La comptabilitat analítica (3). Quadre de comptes. Definicions i relacions comptables. Esquema d'assentaments. Funcions de la comptabilitat analítica en els organismes públics.  
Tema 79. Els pressupostos flexibles: principis, tècnica i model comptable. La comptabilitat del valor afegit.  
Tema 80. Les bases d'execució dels pressupostos locals. Naturalesa i abast. Concepte. Regulació.  
Tema 81. Concentracions empresarials. el concepte de grup. La consolidació de balanços: concepte, objectius i mètodes. Operacions de consolidació: ajustaments, eliminacions, determinació del total del negoci consolidat i consolidació pròpiament dita. Presentació dels comptes del grup.  
Tema 82. Anàlisi dels estats economicofinancers. Anàlisi de balanços. Anàlisi patrimonial-anàlisi financer. Anàlisi econòmic. Anàlisi de rendibilitats.  
Tema 83. Auditoria comptable. Principis bàsics. Procediments d'alteració o simulació de la situació patrimonial i dels resultats. La seua investigació i prevenció. Auditoria de sistemes automatitzats de processament de dades. L'auditoria des del punt de vista legal.  
Tema 84. Auditoria i sector públic. Elements bàsics de control eficaç en l'administració pública: objecte i subjecte de control. Abast i característiques de l'auditoria del sector públic empresarial.  
Tema 85. L'auditoria operativa i els principis d'economia, eficiència i eficàcia. Definició d'auditoria operativa. Àmbit d'aplicació. Comparació amb l'auditoria financera.  
Tema 86. L'autonomia financera de les entitats locals. Els límits a l'autonomia financera. Els controls de legalitat. Formes concretes de control de les hisendes locals.  
Tema 87. Tècniques de tutela financera: imposició i ordenació d'exaccions locals. Aprovació, execució i liquidació del pressupost local. El deute públic local. Fiscalització financera i econòmica. Béns dels ens locals.  
Tema 88. Les ordenances fiscals. Imposició i ordenació de tributs fiscals. Contingut de les ordenances fiscals. Procediment i tramitació de les ordenances fiscals. Àmbit temporal i espacial d'aplicació d'ordenances fiscals. Impugnació de les ordenances fiscals.  
Tema 89. Títols valors. Lletra de canvi. La relació causal i formal en la lletra de canvi. La provisió de fons. Requisits essencials relatius al document i a les persones. L'acceptació i l'aval. L'endosse. El proteste.  
Tema 90. El xec. Analogies i diferències amb la lletra de canvi. Requisits i modalitats. La provisió. La presentació i el pagament del xec. Proteste del xec. Les accions de canvi.  
Tema 91. Contractes bancaris. Caràcters del contracte bancari. El secret bancari. Classificació dels contractes bancaris. El depòsit bancari.  
Tema 92. Els préstecs bancaris. L'obertura de crèdit: concepte, naturalesa i classes. Règim dels contractes d'obertura de crèdit. Els crèdits documentaris. El document bancari.  
La Nucia, 12 de març de 1997.- El alcalde-presidente: Jaime Francisco Cano Llorens.